《甘草子 题秋亭把书图》
清代·李良年

青壁。如此茅檐，如此闲吟客。四五叶秋声，两三枝秋色。

石径苔扉谁能问，问底爱、空山萧寂。才到人间愁无数，悔半生游屐。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。